கேள்வி: நரிக்குறவர் என்பது என்ன?
பதில்: நரிக்குறவர் (''Narikuravar'') என பொதுவழக்கில் அழைக்கப்படும், அக்கிபிக்கி என்ற மக்கள், தமிழ்நாடு வந்தேறி நாடோடி சமூகத்தினர் ஆவர். பிரித்தானியாவின் இந்தியப் பேரரசு ஆட்சிக் காலத்தில், இவர்கள் 1871 ஆம் ஆண்டின் குற்றப் பரம்பரைச் சட்டம் கீழ் கொண்டுவரப்பட்டனர். அதனால், சுதந்திரத்திற்குப் பின்னரும், நீண்ட காலமாக இவர்கள் களங்கப்படுத்தப்பட்டனர். 1952-ல் அவர்கள் அந்தப் பிரிவிலிருந்து நீக்கப்பட்டனர். அந்தக் களங்கம் இன்றும் தொடர்கிறது. இவர்கள் கருநாடகம் ஹக்கிபிக்கி என்றும் ஆந்திரப் பிரதேசம் நக்கவாண்டோ என்றும் அழைக்கப்படுகின்றனர். இவர்கள் பாரம்பரிய உண்டிகோலால் குருவி அடிப்பது, நரி பிடித்து, மலை சாரல் பகுதியில் வாழ்ந்தவர்கள். இவர்களின் வாழ்வாதாரத்திற்காக மணிகள் தயாரித்தல், அதை விற்பனை செய்தல் போன்ற மாற்றுத் தொழிலை செய்து வருகின்றனர். இவர்கள் தமிழ்நாடு அரசின் இட ஒதுக்கீடு பட்டியலில், மிகவும் பிற்படுத்தப்பட்ட வகுப்பினர், தமிழ்நாடு வகுப்பில் உள்ளனர். இந்தோ ஆரிய மொழியான, வாக்ரி பூலி மொழி பேசும் நரிக்குறவர்கள் போன்று அழைக்கப்படும் ஹக்கி பிக்கி மக்களுக்கும், தொல்தமிழ்க் குடிகளான குறவர்களுக்கும் எந்த சம்பந்தமும் கிடையாது. இவர்கள் பேருந்து நிலையங்கள், இரயில் நிலையங்கள் போன்ற பொதுமக்கள் கூடுமிடங்களில் ஊசி, பாசி போன்ற சிறு பொருட்களை விற்கும் தொழிலைச் செய்து வருகின்றனர். ஹக்கி பிக்கி சித்தமருத்துவம், இயற்கை மருத்துவம் அறிந்தவர்கள். ஹக்கி பிக்கி மக்களை பட்டியல் சாதியினரும் பட்டியல் பழங்குடியினரும் பட்டியலில் சேர்ப்பதற்கு இந்திய நடுவண் அரசின் அமைச்சரவை முடிவு செய்தது. 2022 ஆம் ஆண்டு அதற்கான சட்ட முன்வரைவு மக்களவை (இந்தியா) நிறைவேற்றபட்டது.